1980D0686 — ET — 13.02.1987 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 25. juuni 1980, millega luuakse ►M1 nafta ja muude kahjulike ainete merrelaskmisest ◄ tuleneva saaste jälgimise ja vähendamise nõuandekomitee (80/686/EMÜ) (EÜT L 188, 22.7.1980, p.11)

Muudetud:









▼B

KOMISJONI OTSUS,

25. juuni 1980,

millega luuakse ►M1 nafta ja muude kahjulike ainete merrelaskmisest ◄ tuleneva saaste jälgimise ja vähendamise nõuandekomitee

(80/686/EMÜ)







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut ning arvestades, et: ning arvestades, et: Kopenhaagenis 7. ja 8. aprillil 1978, Bremenis 6. ja 7. juulil 1978 ja Luxembourgis 27. ja 28. aprillil 1980 toimunud kohtumistel võttis Euroopa Ülemkogu seisukoha, et eelkõige süsivesinike põhjustatud merereostuse vältimine ja selle vastu võitlemine peaks olema üks ühenduse tegevuse tähtsaimaid eesmärke; Euroopa ühenduste 1973. aasta keskkonnaalases tegevuskavas, ( 1 ) mida on täiendatud 1977. aasta kavaga, ( 2 ) rõhutati, et Lääne-Euroopa jaoks on ülimalt tähtis võtta tõhusaid meetmeid süsivesinike vedamisega kaasnevate ohtude vastu, sealhulgas avamerel juhtunud õnnetustest tuleneva tõsise rannikureostuse oht, ja nimetati merevee kaitse esmatähtsaks ülesandeks ökoloogilise tasakaalu tagamisel; 26. juunil 1978 võttis nõukogu vastu resolutsiooni, millega käivitati Euroopa ühenduste tegevuskava süsivesinike merrelaskmisest tuleneva saaste jälgimiseks ja vähendamiseks; ( 3 ) komisjonil tuleb küsida nõu liikmesriikide kõrgelt kvalifitseeritud ekspertidelt merrelastavatest süsivesinikest tuleneva reostuse küsimustes; ühendusel on vaja ka foorumit, kus eksperdid saavad kohtuda liikmesriikides olemasoleva teabe ja kogemuste kogumise eesmärgil, sellega hõlbustades siseriiklikul, rahvusvahelisel ja ühenduse tasandil võetud või kavandatavate meetmete kooskõlastamist, ON VASTU VÕTNUD JÄRGMISE OTSUSE:







Artikkel 1

Käesolevaga loob komisjon ►M1 nafta ja muude kahjulike ainete merrelaskmisest ◄ tuleneva saaste jälgimise ja vähendamise nõuandekomitee, edaspidi “komitee”.

Artikkel 2

Komitee volitused on järgmised:

1. nõustada komisjoni viimase taotlusel või oma algatusel kõikide probleemide asjus, mis on seotud ühenduse meetmete rakendamisega ►M1 nafta ja muude kahjulike ainete merrelaskmisest ◄ tuleneva saaste jälgimiseks ja vähendamiseks;

2. võimaldada liikmesriikides olemasoleva teabe ja kogemuste kogumist, mis on seotud ►M1 nafta ja muude kahjulike ainete merrelaskmisest ◄ tuleneva saaste jälgimise ja vähendamise viisidega, sellega hõlbustades siseriiklikul, rahvusvahelisel ja ühenduse tasandil võetud või kavandatavate meetmete kooskõlastamist.

Artikkel 3

1. Komitee koosneb artiklis 2 osutatud valdkondades pädevatest valitsuste ekspertidest ( ►M2 kaks esindajat liikmesriigi kohta ◄ ).

2. Komisjon valib komitee liikmed liikmesriikide esitatud kandidaatide hulgast.

3. Komisjoni asjaomaste talituste esindajad osalevad komitee koosolekutel.

Artikkel 4

Komitee igale liikmele määratakse asendusliige. Ilma et see piiraks artikli 9 kohaldamist, osaleb asendusliige komitee koosolekutel ja võtab komitee tööst osa üksnes juhul, kui asjaomane täisliige ei saa osaleda.

Artikkel 5

Komisjon avaldab teavitamise eesmärgil komitee liikmete nimekirja Euroopa Ühenduste Teatajas.

Artikkel 6

Komitee esimees on komisjoni esindaja.

▼M2

Artikkel 7

Vajadusel võib komisjon kutsuda kohtumisel isiklikult osalema ühe või mitu liiget, kes on kõnealuse valdkonnaga eriti hästi kursis.

▼B

Artikkel 8

Komisjoni talitused tagavad komitee ja büroo sekretariaaditeenused.

Artikkel 9

Esimees võib kutsuda mis tahes isiku, kellel on päevakorras olevas küsimuses eriteadmised, komitee töös osalema.

Eksperdid osalevad ainult selliste küsimuste arutamisel, millega seoses neil on palutud osaleda.

▼M2 —————

▼B

Artikkel 11

Ilma et see piiraks asutamislepingu artikli 214 kohaldamist, ei tohi komitee liikmed avalikustada neile komitee või büroo töös osalemisel teatavaks saanud infot, kui komisjon on neile teatanud, et taotletud arvamus või esitatud küsimus on konfidentsiaalne.

Sel juhul osalevad kõnealusel koosolekul ainult komitee liikmed ja komisjoni esindajad.

Artikkel 12

Käesolev otsus jõustub 25. juunil 1980.